**ΕΙΔΗ ΠΡΟΤΑΣΕΩΝ ΩΣ ΠΡΟΣ ΤΑ ΣΥΣΤΑΤΙΚΑ - ΔΟΜΗ**

Απλή πρόταση λέγεται η πρόταση που αποτελείται από τους κύριους όρους, δηλ. περιλαμβάνει τις απολύτως απαραίτητες πληροφορίες για να δηλωθεί ένα νόημα, για να μεταδοθεί ένα μήνυμα. Κύριοι όροι της πρότασης θεωρούνται το ρήμα, το υποκείμενο και το αντικείμενο ή το κατηγορούμενο.

Οι μορφές που μπορεί να έχει μια απλή πρόταση είναι οι εξής:

Ο Γιάννης κοιμάται. Υ+Ρ

Ο Γιάννης έφαγε τυρόπιτα. Υ+Ρ+Α

Ο Γιάννης είναι καλός. Υ+Ρ+Κ

Ελλειπτική πρόταση λέγεται η πρόταση, όταν κάποιος από τους βασικούς όρους λείπει, γιατί εννοείται εύκολα. Στον καθημερινό μας λόγο χρησιμοποιούμε κυρίως ελλειπτικές προτάσεις.

Τι κάνεις; Λείπει το υποκείμενο

Είμαι καλά. Λείπει το υποκείμενο εγώ

Καλά. Λείπει και το υποκείμενο εγώ και το ρήμα είμαι)

Εσύ; Λείπει το ρήμα τι κάνεις

Επαυξημένη πρόταση λέγεται η πρόταση, όταν εκτός από τους βασικούς όρους περιλαμβάνει και προσδιορισμούς.

Ο όμορφος Γιάννης κοιμάται ήσυχα στο κρεβάτι.

Ο πεινασμένος Γιάννης έφαγε μια μεγάλη και νόστιμη τυρόπιτα.

Σύνθετη πρόταση λέγεται η πρόταση που περιλαμβάνει κάποιο όρο δύο φορές ή περισσότερες (εκτός, βέβαια, από τη ρήμα).

π.χ. Ο Γιάννης και η Ελένη κοιμούνται. 2 Υ+ Ρ

Ο Γιάννης έφαγε τυρόπιτα και κουλούρι. Υ + Ρ+ 2Α

Ο Γιάννης είναι καλός και γλυκός. Υ + Ρ+ 2Κ

Ο Γιάννης και η Ελένη έφαγαν τυρόπιτα και κουλούρι. 2Υ +Ρ+ 2Α

Ο Γιάννης και η Ελένη είναι καλοί και όμορφοι. 2Υ +Ρ + 2 Κ

**ΑΣΚΗΣΕΙΣ**

**ΠΡΟΣΟΧΗ: ΟΙ ΑΠΑΝΤΗΣΕΙΣ ΕΙΝΑΙ ΕΝΔΕΙΚΤΙΚΕΣ.**

**1. Να μετατρέψεις τις παρακάτω απλές προτάσεις σε σύνθετες:**

α) Οι ηθοποιοί είναι καλλιτέχνες.

Οι ηθοποιοί και οι τραγουδιστές είναι καλλιτέχνες.

β) Η Ακαδημία βράβευσε δυο καλλιτέχνες.

Η Ακαδημία και ο Πρόεδρος της Δημοκρατίας βράβευσαν δύο καλλιτέχνες.

γ) Τα φρούτα είναι υγιεινά.

Τα φρούτα και τα λαχανικά είναι υγιεινά.

δ) Το εστιατόριο είναι πολυτελές.

Το εστιατόριο είναι φημισμένο και πολυτελές.

ε) Ο Δημήτρης μαθαίνει κιθάρα.

Ο Δημήτρης μαθαίνει κιθάρα και πιάνο.

**2. Να μετατρέψεις σε επαυξημένες τις παρακάτω απλές προτάσεις προσθέτοντας όσους προσδιορισμούς μπορείς:**

- Οι εργάτες φόρτωσαν ξύλα το αυτοκίνητο.

Οι εργάτες φόρτωσαν με ξερά ξύλα το τεράστιο αυτοκίνητο.

- Ο Γιώργος φαίνεται κακόκεφος.

Ο συμμαθητής και φίλος μου Γιώργος φαίνεται κακόκεφος.

- Παίζω με τα παιχνίδια.

Παίζω με εκπαιδευτικά, επιτραπέζια παιχνίδια.

**3. Να προσθέσεις στις παρακάτω ελλειπτικές προτάσεις τους κύριους όρους που λείπουν:**

α. Εμπρός! Εμπρός παιδιά ξεκινάμε!

β. Μέσα όλοι! Μπείτε γρήγορα μέσα όλοι.

γ. Προσοχή, αυτοκίνητο! Προσοχή!Έρχεται αυτοκίνητο.

δ. Ο καθένας μόνος του. Ο καθένας να γράφει μόνος του.

ε. Προσοχή! Δείξτε προσοχή!

**4. Nα βρείτε τους κύριους όρους των προτάσεων και να τις χαρακτηρίσετε ως προς τα συστατικά (απλή, ελλειπτική, επαυξημένη, σύνθετη):**

Υ Υ Ρ Α

1. Ο Γιάννης και ο Μάριος δεν πήγαν σχολείο. Σύνθετη 2Υ+Ρ+Α

Ρ Υ

2. Έρχεται η καθηγήτρια. Απλή Ρ+Υ

Υ Ρ Κ

3. Τα μαθήματα είναι δύσκολα; Απλή Υ+Ρ+Κ

Υ Ρ Α Α

4. Η Νεφέλη έβγαλε το παλτό και το κασκόλ της. Σύνθετη Υ+Ρ+2Α

Ρ

5. Ελάτε! Ελλειπτική Ρ

Υ ΠΡ Ρ ΠΡ Κ

6. Η καθηγήτρια της γυμναστικής είναι πολύ καλή. Επαυξημένη …+ΠΡΟΣΔΙΟΡΙΣΜΟΥΣ